РЕПУБЛИКА СРБИЈА

НАРОДНА СКУПШТИНА

Одбор за привреду, регионални развој,

трговину, туризам и енергетику

01 Број 06-2/9-24

2. април 2024. године

Б е о г р а д

3АПИСНИК

ПРВЕ СЕДНИЦЕ ОДБОРА ЗА ПРИВРЕДУ, РЕГИОНАЛНИ РАЗВОЈ, ТРГОВИНУ,  
ТУРИЗАМ И ЕНЕРГЕТИКУ, ОДРЖАНЕ 1. АПРИЛА 2024. ГОДИНЕ

Седница је почела у 11,05 часова.

Седницом је до избора председника Одбора председавао народни посланик проф. др Слободан Цвејић, најстарији присутан члан Одбора и Снежана Пауновић, која је наставила председавање након избора за председника Одбора.

Поред председавајућих, седници су присуствовали чланови Одбора: Милољуб Албијанић, Живан Бајић, Ана Белоица Мартаћ, Станислава Јаношевић, Тијана Давидовац, Никола Радосављевић, Горан Николић, Мирослав Кондић, Живота Старчевић, Драган Станојевић, Далибор Јекић, Жељко Веселиновић, Жарко Ристић и Зоран Сандић.

Седници је присуствовала и Јелена Спирић, заменик Жељка Веселиновића, присутног члана Одбора.

Седници није присуствовала доц. др Биљана Ђорђевић, члан Одбора, нити њен заменик.

Председавајући је констатовао да је у складу са чланом 25. став 3. Пословника Народне скупштине одређен следећи

Дневни ред

1. Избор председника Одбора;
2. Избор заменика председника Одбора.

Прва тачка дневног реда- **Избор председника Одбора**

На предлог народног посланика Животе Старчевића, Одбор је већином гласова (10 гласова ,,за“ и три ,,уздржан“) изабрао Снежану Пауновић за председника Одбора.

Снежана Пауновић се захвалила на избору и преузела председавање седницом Одбора. Истакла је да ће Одбор бити отворен за све предлоге, иницијативе и сугестије.

Друга тачка дневног реда **-** Избор заменика председника Одбора

На предлог председника Одбора Снежане Пауновић, Одбор је већином гласова (11 гласова „за“ и два „уздржан“) изабрао народног посланика Николу Радосављевића за заменика председника Одбора.

Седница је закључена у 11 часова и 14 минута.

Седница је преношена у live stream-у и тонски снимана, а видео запис се налази на интернет страници Народне скупштине.

СЕКРЕТАР ПРЕДСЕДНИК

Александра Балаћ Снежана Пауновић